ཏིང་ཡེ་ཤན་གྱིས་ནན་བཤད་གནང་དོན།ལོ་གསར་པར་རྣམ་པ་གསར་པ་དང་།བྱ་སྤྱོད་གསར་པ།ལེགས་སྐྱེས་གསར་པ།གྲུབ་འབྲས་གསར་པ་བཅས་ལྡན་དགོས།ལྗོངས་ཡོངས་ཀྱི་རིམ་པ་ཁག་དང་སྡེ་ཚན་ཁག་གིས་ངེས་པར་དུ་ཏང་གི་ཚོགས་ཆེན་བཅུ་དགུ་པའི་དགོངས་དོན་ཕྱོགས་ཡོངས་ནས་སློབ་སྦྱོང་དང་།དྲིལ་བསྒྲགས།ལག་བསྟར་བཅས་གཏིང་ཟབ་བྱེད་པ་དང་།སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་མཐའ་སྐྱོང་བོད་བརྟན་གྱི་འཐབ་ཇུས་ཀྱི་དགོངས་པ་གལ་ཆེན་ལག་བསྟར་དོན་འཁྱོལ་གཏིང་ཟབ་བྱེད་པ།རང་སྐྱོང་ལྗོངས་ཏང་ཨུད་དང་སྲིད་གཞུང་གི་འཐབ་ཇུས་བཀོད་སྒྲིག་གཞིར་བཟུང་།གཙོ་གནད་མངོན་གསལ་དོད་པོ་དང་འགག་རྩར་དམ་འཛིན་གྱིས་བརྟན་ལྷིང་སྲུང་སྐྱོང་གི་ལས་དོན་ཁག་ཏན་ཏིག་ངང་ཡག་པོ་བསྒྲུབས་ནས་རང་ལྗོངས་ཀྱི་རྒྱུན་མཐུད་དང་།ཡུན་རིང་།ཕྱོགས་ཡོངས་བཅས་ཀྱི་བརྟན་ལྷིང་གི་རྣམ་པ་ཡག་པོ་མུ་མཐུད་སྲ་བརྟན་དང་འཕེལ་རྒྱས་ཡག་པོ་གཏོང་དགོས་པ་སྟེ།